Jučer, 2. kolovoza oko 22.45 sati u Varaždinskoj ulici u Martijancu, dogodila se prometna nesreća s ozlijeđenim osobama.

Osobnim vozilom iz smjera Ludbrega u smjeru Varaždina upravljao je 25-godišnjak pod utjecajem alkohola od 1.28 promila. Dolaskom na ravni cestovni potez nije držao razmak kada se kretao iza traktora, kojim je u istom smjeru ispred upravljao, nakon čega je došlo do udara prednjeg desnog djela vozila u stražnji lijevi kotač traktora kojim je upravljao 52-godišnjak. Uslijed udara traktor se prevrnuo na lijevu bočnu stranu. Izvršenim alkotestiranjem, vozač traktora je upravljao pod utjecajem alkohola u koncentraciji od 1.46 promila. Ozljede su zadobila oba vozača, te im je medicinska pomoć pružena u varaždinskoj Općoj bolnici. Ozljede im za sada nisu okvalificirane., stoji u priopćenju PU varaždinske.